בית סוהר סלולר

**בית סוהר סלולר**, הידוע גם בשם **קאלה פאני** או **קאלאפאני** (בהינדי: **Kālā Pānī**; מילולית: מים שחורים), היה בית סוהר קולוניאלי באיי אנדמן וניקובר, הודו. הכלא שימש את הבריטים למטרה מפורשת להגלות אסירים פוליטיים לארכיפלג הנידח. במהלך תנועת העצמאות ההודית, לוחמי חופש הודים רבים נכלאו, וביניהם באטוקשוואר דאט , יוגנדרה שוקלה  ווינאיק דאמודר סאווארקר . כיום, בית סוהר סלולר משמש כאנדרטת זיכרון לאומית.

## היסטוריה
### רקע
אף על פי שמתחם הכלא עצמו הוקם בין השנים 1896–1906, הבריטים השתמשו באיי אנדמן כמושבת עונשין מספר ימים לאחר תחילת המרד ההודי הגדול ב-1857.

זמן קצר לאחר דיכוי המרד, הבריטים הוציאו להורג מורדים רבים. אלו ששרדו הוגלו לכל החיים לאיי אנדמן כדי למנוע את המשך המרד. כ-200 מורדים הועברו לאיים תחת ניהולו של הסוהר דייוויד בארי, ורופא צבאי שהיה סוהר בכלא באגרה, מייג'ור ג'יימס פטיסון ווקר. באפריל 1868, הביאו 733 מורדים מקראצ'י. ב-1863, נשלח לשם גם הכומר הנרי פישר קורבין, מהכנסייה הבנגלית, והוא הקים שם את הבית האנדמני, שהיה גם מוסד דכאני אם כי התחפש למוסד צדקה. הכומר קורבין הוצב ב-1866 כויקאר בכנסיית סנט לוק  באבוטאבאד, ומאוחר יותר נפטר שם ונקבר בבית העלמין הנוצרי העתיק  באבוטאבאד. אסירים נוספים הגיעו מהודו ובורמה עם התגברותה של תנועת העצמאות ההודית.

האיים הנידחים האלו נחשבו למקום מתאים להגליית פעילי העצמאות. לא זו בלבד שהם היו מבודדים מהיבשת, המסע מעבר לים (קאלה פאני) לאיים איים עליהם גם באובדן הוארנה, וכתוצאה מכך גם הדרה חברתית.

לקראת סוף המאה ה-19, תנועת העצמאות ההודית תפסה תאוצה. כתוצאה מכך, גדל מספר האסירים הפוליטיים הנשלחים לאיי אנדמן והורגש הצורך בבית כלא לביטחון גבוה. מאוגוסט 1889 כיהן צ'ארלס ג'יימס ליאל כמזכיר הפנים ב, והוטל עליו גם לחקור את הסדר העונשין בפורט בלייר. הוא והמנתח בממשל הבריטי, א. ס. לטברדג', הגיעו למסקנה שעונש הגלות לאיי אנדמן אינו משיג את המטרה המיועדת וכי אכן פושעים מעדיפים ללכת לשם במקום להיכלא בבתי הכלא ההודים. בנוסף, הם המליצו להקים "שלב עונשין" בעונש הגלות, לפיו אסירים מועברים היו נתונים לתקופה של יחס קשה עם ההגעה. כתוצאה מכך, הוקם בית סוהר סלולר, והוא תואר 

### כיבוש על ידי האימפריה היפנית
האימפריה היפנית פלשה לאיי אנדמן במרץ 1942 ולכדה את חיל המצב הבריטי הקטן. בית סוהר סלולר הפך אז לביתם של תומכי בריטניה, תומכי הודו הבריטית חשודים, ולאחר מכן גם לחברי ליגת העצמאות ההודית , שרבים מהם עונו ונהרגו שם. באופן רעיוני, במהלך תקופה זו השליטה באיים הועברה לידי סובהאז צ'נדרה בוסה, שהניף לראשונה את הדגל הלאומי של הודו באיים, בפורט בלייר, שמונה לאחר מכן למושל האיים, הודיע כי ממשלת אזאד הינד אינה רק ממשלה בגולה, ושחרר את השטח משלטון בריטניה.

ב-7 באוקטובר 1945, חידשו הבריטים את השליטה באיים ובכלא, לאחר כניעת האיים, חודש לאחר כניעת יפן, בתום מלחמת העולם השנייה.

### לאחר עצמאות הודו
שני אגפים מבית סוהר סלולר נהרסו לאחר שהודו קיבלה עצמאות. עם זאת, דבר זה הוביל להפגנות מצד מספר אסירים ומנהיגים פוליטיים לשעבר שראו בכך דרך למחוק את הראיות המוחשיות להיסטוריה שלהם.

ב-1963, בית החולים גובינד באלאבח פאנט הוקם בשטח בית סוהר סלולר. כיום, הוא בית חולים עם 500 מיטות ובו כ-40 רופאים המשרתים את האוכלוסייה המקומית.

מאה שנה לבניית הכלא צוין ב-10 במרץ 2006. יום שנחגג על ידי אסירים לשעבר רבים באישור ממשלת הודו.

מלבד סיורים מודרכים בבית סוהר סלולר, מופעל בערב מופע צליל ואור המספר ומציג את משפטיהם של אסירים. הדבר זמין באנגלית ובהינדי בלבד.

## גלריה

A model of Cellular Jail at Cellular Jail.jpg|תערוכה בבית סוהר סלולר: דגם המתקן
Flogging frame exhibit at Cellular Jail.jpg|תערוכה בבית סוהר סלולר: מסגרת מלקות
Man operated oil mill exhibit at Cellular Jail..jpg|תערוכה בבית סוהר סלולר: בית בד
Cellular Jail, Port Blair, India, inner view of the cell of prisoners.jpg|מבט פנימי של תא
Cellular Jail, Port Blair, India, special condemned cell for keeping the prisoners before hanging to death.jpg|תא הכנת אסירים לפני תלייה
Cellular jail's hanging cell.JPG|תא התלייה, בו נתלו שלושה אסירים בבת אחת
Closer view of a cell of Cellular Jail, Port Blair, India.jpg|בית סוהר סלולר
Cellular Jail, Port Blair, India, night view, March 2016.jpg|בית סוהר סלולר בלילה
Kalapani 05.jpg|בית סוהר סלולר בשקיעה
Kalapani 11.jpg|פסלו של וינאיק דאמודר סאווארקר 


## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הודו: אנדרטאות
קטגוריה:תנועת העצמאות ההודית
קטגוריה:מקומות ששימשו כמושבת עונשין
קטגוריה:בתי סוהר שהפכו למוזיאונים
קטגוריה:אסיה: בתי סוהר
קטגוריה:הודו: היסטוריה